title: Provedbena direktiva Komisije (EU) 2019/114 оd 24. siječnja 2019. o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. Direktive Vijeća 2002/53/EZ odnosno članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorti poljoprivrednih biljnih vrsta i vrsta povrća (Tekst značajan za EGP.)

text:
                  25.1.2019

                  HR

                  Službeni list Europske unije

                  L 23/35

         PROVEDBENA DIREKTIVA KOMISIJE (EU) 2019/114
         оd 24. siječnja 2019.
         o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. Direktive Vijeća 2002/53/EZ odnosno članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorti poljoprivrednih biljnih vrsta i vrsta povrća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 7. stavak 2. točke (a) i (b),
         uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (2), a posebno njezin članak 7. stavak 2. točke (a) i (b),
         budući da:

                     (1)

                     Direktive Komisije 2003/90/EZ (3) i 2003/91/EZ (4) donesene su kako bi se osiguralo da su sorte koje države članice uvrštavaju u svoje nacionalne kataloge u skladu s protokolima koje je utvrdio Ured Zajednice za biljnu raznolikost (CPVO) u pogledu minimalnih obilježja koja se moraju obuhvatiti pregledom raznih vrsta i minimalnih uvjeta za pregled sorti, ako takvi protokoli postoje. Kada je riječ o vrstama koje nisu obuhvaćene protokolima CPVO-a, tim se direktivama predviđa primjena smjernica Međunarodne unije za zaštitu novih biljnih sorti (UPOV).

                     (2)

                     Od zadnje izmjene direktiva 2003/90/EZ i 2003/91/EZ Provedbenom direktivom (EU) 2018/100 (5) CPVO i UPOV utvrdili su dodatne protokole i smjernice te ažurirali postojeće.

                     (3)

                     Direktive 2003/90/EZ i 2003/91/EZ stoga bi trebalo na odgovarajući način izmijeniti.

                     (4)

                     Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU DIREKTIVU:

            Članak 1.
            Prilozi I. i II. Direktivi 2003/90/EZ zamjenjuju se tekstom iz dijela A Priloga ovoj Direktivi.

            Članak 2.
            Prilozi Direktivi 2003/91/EZ zamjenjuju se tekstom iz dijela B Priloga ovoj Direktivi.

            Članak 3.
            Za preglede započete prije 1. rujna 2019. države članice mogu primjenjivati one inačice direktiva 2003/90/EZ i 2003/91/EZ koje su se primjenjivale prije nego što su izmijenjene ovom Direktivom.

            Članak 4.
            Države članice najkasnije do 31. kolovoza 2019. donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.
            One te odredbe primjenjuju od 1. rujna 2019.
            Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

            Članak 5.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 6.
            Ova je Direktiva upućena državama članicama.

            Sastavljeno u Bruxellesu 24. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 193, 20.7.2002., str. 1.

            (2)  SL L 193, 20.7.2002., str. 33.

            (3)  Direktiva Komisije 2003/90/EZ od 6. listopada 2003. o utvrđivanju provedbenih mjera za potrebe članka 7. Direktive Vijeća 2002/53/EZ u pogledu minimalnih karakteristika koje se moraju obuhvatiti ispitivanjem i minimalnih uvjeta za pregled nekih sorata poljoprivrednih biljnih vrsta (SL L 254, 8.10.2003., str. 7.).

            (4)  Direktiva Komisije 2003/91/EZ od 6. listopada 2003. o utvrđivanju provedbenih mjera za potrebe članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorata povrća (SL L 254, 8.10.2003., str. 11.).

            (5)  Provedbena direktiva Komisije (EU) 2018/100 оd 22. siječnja 2018. o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. Direktive Vijeća 2002/53/EZ odnosno članka 7. Direktive Vijeća 2002/55/EZ u pogledu minimalnih obilježja koja se moraju obuhvatiti ispitivanjem i minimalnih uvjeta za pregled nekih sorti poljoprivrednih biljnih vrsta i vrsta povrća (SL L 17, 23.1.2018., str. 34.).

            PRILOG

               DIO A

                     „PRILOG I.

                        Popis vrsta iz članka 1. stavka 2. točke (a) koje moraju udovoljavati tehničkim protokolima CPVO-a
                         (1)

                                    Znanstveni naziv

                                    Uobičajeni naziv

                                    Protokol CPVO-a

                                    Festuca arundinacea Schreb.

                                 Vlasulja barska

                                 TP 39/1 od 1.10.2015.

                                    Festuca filiformis Pourr.

                                 Uskolisna vlasulja ovčja

                                 TP 67/1 od 23.6.2011.

                                    Festuca ovina L.

                                 Vlasulja ovčja

                                 TP 67/1 od 23.6.2011.

                                    Festuca pratensis Huds.

                                 Vlasulja livadna

                                 TP 39/1 od 1.10.2015.

                                    Festuca rubra L.

                                 Vlasulja nacrvena

                                 TP 67/1 od 23.6.2011.

                                    Festuca trachyphylla (Hack.) Krajina

                                 Oštrolisna vlasulja

                                 TP 67/1 od 23.6.2011.

                                    Lolium multiflorum Lam.

                                 Ljulj talijanski

                                 TP 4/1 od 23.6.2011.

                                    Lolium perenne L.

                                 Ljulj engleski

                                 TP 4/1 od 23.6.2011.

                                    Lolium x hybridum Hausskn.

                                 Ljulj oldenburški

                                 TP 4/1 od 23.6.2011.

                                    Pisum sativum L. (partim)

                                 Stočni grašak

                                 TP 7/2 Rev. 2 od 15.3.2017.

                                    Poa pratensis L.

                                 Vlasnjača livadna

                                 TP 33/1 od 15.3.2017.

                                    Vicia sativa L.

                                 Grahorica jara

                                 TP 32/1 od 19.4.2016.

                                    Brassica napus L. var. napobrassica (L.) Rchb.

                                 Stočna koraba

                                 TP 89/1 od 11.3.2015.

                                    Raphanus sativus L. var. oleiformis Pers.

                                 Uljana rotkva

                                 TP 178/1 od 15.3.2017.

                                    Brassica napus L. (partim)

                                 Uljana repica

                                 TP 36/2 od 16.11.2011.

                                    Cannabis sativa L.

                                 Konoplja

                                 TP 276/1 Djelomična rev. od 21.3.2018.

                                    Glycine max (L.) Merr.

                                 Soja

                                 TP 80/1 od 15.3.2017.

                                    Gossypium spp.

                                 Pamuk

                                 TP 88/1 od 19.4.2016.

                                    Helianthus annuus L.

                                 Suncokret

                                 TP 81/1 od 31.10.2002.

                                    Linum usitatissimum L.

                                 Lan/sjeme lana

                                 TP 57/2 od 19.3.2014.

                                    Sinapis alba L.

                                 Gorušica bijela

                                 TP 179/1 od 15.3.2017.

                                    Avena nuda L.

                                 Golozrna zob

                                 TP 20/2 od 1.10.2015.

                                    Avena sativa L. (uključuje A. byzantina K. Koch)

                                 Zob i crvena zob

                                 TP 20/2 od 1.10.2015.

                                    Hordeum vulgare L.

                                 Ječam

                                 TP 19/4 od 1.10.2015.

                                    Oryza sativa L.

                                 Riža

                                 TP 16/3 od 1.10.2015.

                                    Secale cereale L.

                                 Raž

                                 TP 58/1 od 31.10.2002.

                                    xTriticosecale Wittm. ex A. Camus

                                 Hibridi nastali križanjem vrsta iz roda Triticum i vrsta iz roda Secale

                                 TP 121/2 rev. 1 od 16.2.2011.

                                    Triticum aestivum L.

                                 Pšenica

                                 TP 3/4 rev. 2 od 16.2.2011.

                                    Triticum durum Desf.

                                 Durum pšenica

                                 TP 120/3 od 19.3.2014.

                                    Zea mays L. (partim)

                                 Kukuruz

                                 TP 2/3 od 11.3.2010.

                                    Solanum tuberosum L.

                                 Krumpir

                                 TP 23/3 od 15.3.2017.

                     PRILOG II.

                        Popis vrsta iz članka 1. stavka 2. točke (b) koje moraju udovoljavati smjernicama UPOV-a za ispitivanje
                         (2)

                                    Znanstveni naziv

                                    Uobičajeni naziv

                                    Smjernice UPOV-a

                                    Beta vulgaris L.

                                 Stočna repa

                                 TG/150/3 od 4.11.1994.

                                    Agrostis canina L.

                                 Rosulja pasja

                                 TG/30/6 od 12.10.1990.

                                    Agrostis gigantea Roth

                                 Rosulja bijela

                                 TG/30/6 od 12.10.1990.

                                    Agrostis stolonifera L.

                                 Rosulja vriježasta

                                 TG/30/6 od 12.10.1990.

                                    Agrostis capillaris L.

                                 Obična rosulja

                                 TG/30/6 od 12.10.1990.

                                    Bromus catharticus Vahl

                                 Stoklasa štraderova

                                 TG/180/3 od 4.4.2001.

                                    Bromus sitchensis Trin.

                                 Stoklasa zobena

                                 TG/180/3 od 4.4.2001.

                                    Dactylis glomerata L.

                                 Klupčasta oštrica

                                 TG/31/8 od 17.4.2002.

                                    xFestulolium Asch. et Graebn.

                                 Hibridi nastali križanjem vrste iz roda Festuca i vrste iz roda Lolium

                                 TG/243/1 od 9.4.2008.

                                    Phleum nodosum L.

                                 Mačji repak Bertolonijev

                                 TG/34/6 od 7.11.1984.

                                    Phleum pratense L.

                                 Mačji repak

                                 TG/34/6 od 7.11.1984.

                                    Lotus corniculatus L.

                                 Smiljkita roškasta

                                 TG 193/1 od 9.4.2008.

                                    Lupinus albus L.

                                 Lupina bijela slatka

                                 TG/66/4 od 31.3.2004.

                                    Lupinus angustifolius L.

                                 Lupina uskolisna

                                 TG/66/4 od 31.3.2004.

                                    Lupinus luteus L.

                                 Lupina slatka

                                 TG/66/4 od 31.3.2004.

                                    Medicago doliata Carmign.

                                 Dunjica čigrasta/šiljasta

                                 TG 228/1 od 5.4.2006.

                                    Medicago italica (Mill.) Fiori

                                    Medicago italica (Mill.) Fiori

                                 TG 228/1 od 5.4.2006.

                                    Medicago littoralis Rohde ex Loisel.

                                 Obalna vija/dunjica

                                 TG 228/1 od 5.4.2006.

                                    Medicago lupulina L.

                                 Hmeljasta vija/dunjica

                                 TG 228/1 od 5.4.2006.

                                    Medicago murex Willd.

                                    Medicago murex Willd.

                                 TG 228/1 od 5.4.2006.

                                    Medicago polymorpha L.

                                 Oštrodlakava vija/dunjica

                                 TG 228/1 od 5.4.2006.

                                    Medicago rugosa Desr.

                                    Medicago rugosa Desr.

                                 TG 228/1 od 5.4.2006.

                                    Medicago sativa L.

                                 Lucerna

                                 TG/6/5 od 6.4.2005.

                                    Medicago scutellata (L.) Mill.

                                 Štitasta vija/dunjica

                                 TG 228/1 od 5.4.2006.

                                    Medicago truncatula Gaertn.

                                 Buretasta lucerna

                                 TG 228/1 od 5.4.2006.

                                    Medicago x varia T. Martyn

                                 Bastardna lucerna

                                 TG/6/5 od 6.4.2005.

                                    Trifolium pratense L.

                                 Djetelina crvena

                                 TG/5/7 od 4.4.2001.

                                    Trifolium repens L.

                                 Djetelina bijela

                                 TG/38/7 od 9.4.2003.

                                    Vicia faba L.

                                 Stočni bob

                                 TG/8/6 od 17.4.2002.

                                    Phacelia tanacetifolia Benth.

                                 Facelija

                                 TG 319/1 od 5.4.2017.

                                    Arachis hypogaea L.

                                 Orašac/kikiriki

                                 TG/93/4 od 9.4.2014.

                                    Brassica rapa L. var. silvestris (Lam.) Briggs

                                 Krmna ogrštica

                                 TG/185/3 od 17.4.2002.

                                    Carthamus tinctorius L.

                                 Šafranika

                                 TG/134/3 od 12.10.1990.

                                    Papaver somniferum L.

                                 Mak

                                 TG/166/4 od 9.4.2014.

                                    Sorghum bicolor (L.) Moench

                                 Sirak

                                 TG/122/4 od 25.3.2015.

                                    Sorghum sudanense (Piper) Stapf.

                                 Sudanska trava

                                 TG 122/4 od 25.3.2015.

                                    Sorghum bicolor (L.) Moench x Sorghum sudanense (Piper) Stapf

                                 Hibridi nastali križanjem Sorghum bicolor i Sorghum sudanense

                                 TG 122/4 od 25.3.2015.

               ”

               DIO B

                     „PRILOG I.

                        Popis vrsta iz članka 1. stavka 2. točke (a) koje moraju udovoljavati tehničkim protokolima CPVO-a
                         (3)

                                    Znanstveni naziv

                                    Uobičajeni naziv

                                    Protokol CPVO-a

                                    Allium cepa L. (skupina cepa)

                                 Luk

                                 TP 46/2 od 1.4.2009.

                                    Allium cepa L. (skupina aggregatum)

                                 Luk kozjak

                                 TP 46/2 od 1.4.2009.

                                    Allium fistulosum L.

                                 Luk zimski

                                 TP 161/1 od 11.3.2010.

                                    Allium porrum L.

                                 Poriluk

                                 TP 85/2 od 1.4.2009.

                                    Allium sativum L.

                                 Češnjak

                                 TP 162/1 od 25.3.2004.

                                    Allium schoenoprasum L.

                                 Vlasac

                                 TP 198/2 od 11.3.2015.

                                    Apium graveolens L.

                                 Celer

                                 TP 82/1 od 13.3.2008.

                                    Apium graveolens L.

                                 Celer korjenaš

                                 TP 74/1 od 13.3.2008.

                                    Asparagus officinalis L.

                                 Šparoge

                                 TP 130/2 od 16.2.2011.

                                    Beta vulgaris L.

                                 Cikla uključujući i Cheltenham repu

                                 TP 60/1 od 1.4.2009.

                                    Beta vulgaris L.

                                 Blitva

                                 TP 106/1 od 11.3.2015.

                                    Brassica oleracea L.

                                 Kelj lisnati

                                 TP 90/1 od 16.2.2011.

                                    Brassica oleracea L.

                                 Cvjetača

                                 TP 45/2 Rev. 2 od 21.3.2018.

                                    Brassica oleracea L.

                                 Brokula ili kalabrijska brokula

                                 TP 151/2 Rev. od 15.3.2017.

                                    Brassica oleracea L.

                                 Kelj pupčar

                                 TP 54/2 Rev. od 15.3.2017.

                                    Brassica oleracea L.

                                 Korabica

                                 TP 65/1 Rev. od 15.3.2017.

                                    Brassica oleracea L.

                                 Kelj grmoliki, kupus bijeli i kupus crveni

                                 TP 48/3 Rev. od 15.3.2017.

                                    Brassica rapa L.

                                 Kupus kineski

                                 TP 105/1 od 13.3.2008.

                                    Capsicum annuum L.

                                 Čili paprika ili paprika

                                 TP 76/2 Rev. od 15.3.2017.

                                    Cichorium endivia L.

                                 Kudrava endivija i endivija širokolisna

                                 TP 118/3 od 19.3.2014.

                                    Cichorium intybus L.

                                 Industrijska cikorija

                                 TP 172/2 od 1.12.2005.

                                    Cichorium intybus L.

                                 Lisnati ili glavati radič

                                 TP 154/1 od 21.3.2018.

                                    Cichorium intybus L.

                                 Radič za pospješivanje

                                 TP 173/2 od 21.3.2018.

                                    Citrullus lanatus (Thunb.) Matsum. et Nakai

                                 Lubenica

                                 TP 142/2 od 19.3.2014.

                                    Cucumis melo L.

                                 Dinja

                                 TP 104/2 od 21.3.2007.

                                    Cucumis sativus L.

                                 Krastavac i krastavac za konzerviranje

                                 TP 61/2 Rev. od 21.3.2018.

                                    Cucurbita maxima Duchesne

                                 Buča

                                 TP 155/1 od 11.3.2015.

                                    Cucurbita pepo L.

                                 Tikva ili tikvica

                                 TP 119/1 rev. od 19.3.2014.

                                    Cynara cardunculus L.

                                 Artičoka i karda

                                 TP 184/2 od 27.2.2013.

                                    Daucus carota L.

                                 Mrkva i stočna mrkva

                                 TP 49/3 od 13.3.2008.

                                    Foeniculum vulgare Mill.

                                 Komorač

                                 TP 183/1 od 25.3.2004.

                                    Lactuca sativa L.

                                 Zelena salata

                                 TP 13/6 od 21.3.2018.

                                    Solanum lycopersicum L.

                                 Rajčica

                                 TP 44/4 Rev. 3 od 21.3.2018.

                                    Petroselinum crispum (Mill.) Nyman ex A. W. Hill

                                 Peršin

                                 TP 136/1 od 21.3.2007.

                                    Phaseolus coccineus L.

                                 Grah mnogocvjetni

                                 TP 9/1 od 21.3.2007.

                                    Phaseolus vulgaris L.

                                 Grah mahunar niski i grah mahunar visoki

                                 TP 12/4 od 27.2.2013.

                                    Pisum sativum L. (partim)

                                 Grašak naboranog sjemena, grašak okruglog sjemena i grašak šećerac

                                 TP 7/2 Rev. 2 od 15.3.2017.

                                    Raphanus sativus L.

                                 Rotkvica, rotkva

                                 TP 64/2 Rev. od 11.3.2015.

                                    Rheum rhabarbarum L

                                 Rabarbara

                                 TP 62/1 od 19.4.2016.

                                    Scorzonera hispanica L.

                                 Crni korijen

                                 TP 116/1 od 11.3.2015.

                                    Solanum melongena L.

                                 Patlidžan

                                 TP 117/1 od 13.3.2008.

                                    Spinacia oleracea L.

                                 Špinat

                                 TP 55/5 Rev. 2 od 15.3.2017.

                                    Valerianella locusta (L.) Laterr.

                                 Matovilac

                                 TP 75/2 od 21.3.2007.

                                    Vicia faba L. (partim)

                                 Bob

                                 TP Broadbean/1 od 25.3.2004.

                                    Zea mays L. (partim)

                                 Slatki kukuruz i kukuruz kokičar

                                 TP 2/3 od 11.3.2010.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Podanci rajčice

                                 TP 294/1 Rev. 3 od 21.3.2018.

                                    Cucurbita maxima Duchesne x Cucurbita moschata Duchesne

                                 Međuvrsni hibridi Cucurbita maxima Duchesne x Cucurbita moschata Duchesne kao podloga za cijepljenje

                                 TP 311/1 od 15.3.2017.

                     PRILOG II.

                        Popis vrsta iz članka 1. stavka 2. točke (b) koje moraju udovoljavati smjernicama UPOV-a za ispitivanje
                         (4)

                                    Znanstveni naziv

                                    Uobičajeni naziv

                                    Smjernice UPOV-a

                                    Brassica rapa L.

                                 Postrna repa

                                 TG/37/10 od 4.4.2001.

               ”

               (1)  Tekst tih protokola može se pronaći na internetskim stranicama CPVO-a (www.cpvo.europa.eu).

               (2)  Tekst tih smjernica može se pronaći na internetskim stranicama UPOV-a (www.upov.int).

               (3)  Tekst tih protokola može se pronaći na internetskim stranicama CPVO-a (www.cpvo.europa.eu).

               (4)  Tekst tih smjernica može se pronaći na internetskim stranicama UPOV-a (www.upov.int).


title: Provedbena direktiva Komisije (EU) 2018/1581 оd 19. listopada 2018. o izmjeni Direktive Vijeća 2009/119/EZ u pogledu metoda izračunavanja obveza držanja zaliha

text:
                  22.10.2018

                  HR

                  Službeni list Europske unije

                  L 263/57

         PROVEDBENA DIREKTIVA KOMISIJE (EU) 2018/1581
         оd 19. listopada 2018.
         o izmjeni Direktive Vijeća 2009/119/EZ u pogledu metoda izračunavanja obveza držanja zaliha
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2009/119/EZ od 14. rujna 2009. o obvezi država članica da održavaju minimalne zalihe sirove nafte i/ili naftnih derivata (1), a posebno njezin članak 3., stavak 4.,
         budući da:

                     (1)

                     Komisija je u skladu s člankom 22. Direktive 2009/119/EZ provela preispitivanje funkcioniranja i provedbe Direktive („evaluacija u sredini provedbenog razdoblja”) kojim je istaknuta potreba za nizom tehničkih izmjena Direktive radi njezine lakše provedbe (2).

                     (2)

                     Tromjesečna odgoda nove godišnje obveze držanja zaliha u skladu s Direktivom 2009/119/EZ trebala bi državama članicama dati dovoljno vremena za dovršetak internih administrativnih postupaka i olakšati im ispunjavanje rokova, uz moguće niže troškove.

                     (3)

                     Uredba (EZ) br. 1099/2008 Europskog parlamenta i Vijeća (3) referentni je dokument za definiranje „zaliha nafte” i utvrđivanje različitih naftnih derivata koji su relevantni za izračunavanje obveze držanja zaliha, razina zaliha za hitne slučajeve i posebnih zaliha te za potrebe izvješćivanja. Uredba (EZ) br. 1099/2008 izmijenjena je nekoliko puta. Stoga su određena upućivanja na odredbe Uredbe (EZ) br. 1099/2008 navedena u Direktivi 2009/119/EZ zastarjela i potrebno ih je prilagoditi radi upućivanja na odgovarajuće odredbe te uredbe.

                     (4)

                     Primjena dviju različitih formula za izračun količina primarnog benzina koje nisu relevantne za izračunavanje obveze držanja, ovisno o tome je li prošlogodišnja proizvodnja primarnog benzina bila manja ili veća od 7 %, u praksi je dovela do odstupanja u obvezama držanja za određene države članice, što može uzrokovati znatno financijsko opterećenje i nedovoljnu usklađenost, a da to ne opravdavaju ciljevi Direktive. Uklanjanje praga od 7 % i davanje istih mogućnosti svim državama članicama trebalo bi ukloniti nejednakosti i neopravdana odstupanja.

                     (5)

                     U skladu sa Zajedničkom političkom izjavom država članica i Komisije od 28. rujna 2011. o dokumentima s objašnjenjima (4), države članice obvezale su se da će u opravdanim slučajevima uz obavijest o svojim mjerama za prenošenje priložiti jedan ili više dokumenata u kojima se objašnjava odnos između dijelova direktive i odgovarajućih dijelova nacionalnih instrumenata za prenošenje.

                     (6)

                     Mjere predviđene ovom Direktivom u skladu su s mišljenjem odbora osnovanog na temelju članka 23. Direktive 2009/119/EZ,

               DONIJELA JE OVU DIREKTIVU:

            Članak 1.
            Direktiva 2009/119/EZ mijenja se kako slijedi:

                        1.

                        u članku 2. točka (i) zamjenjuje se sljedećim:

                                    „(i)

                                    ‚zalihe nafte’ znači zalihe energetskih proizvoda navedenih u poglavlju 3.4. Priloga A Uredbi (EZ) br. 1099/2008”;

                        2.

                        u članku 3. stavak 3. zamjenjuje se sljedećim:

                           „3.   Međutim, neovisno o stavku 2., dnevni prosjeci neto uvoza i domaće potrošnje iz tog stavka, za razdoblje od 1. siječnja do 30. lipnja svake kalendarske godine, određuju se na temelju količina koje su uvezene ili potrošene tijekom pretposljednje godine prije predmetne kalendarske godine.”;

                        3.

                        u članku 6. stavku 1. druga rečenica zamjenjuje se sljedećom:
                        „Taj registar konkretno sadržava podatke potrebne za određivanje točne lokacije skladišta, rafinerije ili objekta za držanje zaliha gdje se nalaze predmetne zalihe, kao i njihove količine, vlasnika zaliha i njihovu vrstu te upućivanje na kategorije utvrđene u poglavlju 3.4. Priloga A Uredbi (EZ) br. 1099/2008.”;

                        4.

                        u članku 9., stavku 2. prva rečenica zamjenjuje se sljedećom:

                           „2.   Posebne zalihe mogu se sastojati samo od jedne ili više sljedećih kategorija derivata, kako je utvrđeno u poglavlju 3.4. Priloga A Uredbi (EZ) br. 1099/2008:”;

                        5.

                        u članku 9. stavku 3. treći podstavak zamjenjuje se sljedećim:
                        „Ekvivalenti u sirovoj nafti iz prvog i drugog podstavka izračunavaju se tako da se s faktorom 1,2 pomnoži ukupan zbroj ‚zabilježenih bruto domaćih isporuka’, kako je utvrđeno u odjeljku 3.2.2.11. Priloga C Uredbi (EZ) br. 1099/2008, za derivate koji su obuhvaćeni upotrijebljenim ili predmetnim kategorijama. Međunarodni pomorski spremnici nisu uključeni u izračun.”;

                        6.

                        u Prilogu II. drugi podstavak zamjenjuje se sljedećim:
                        „Domaća potrošnja zbroj je ukupnih ‚zabilježenih bruto domaćih isporuka’, kako je definirano u odjeljku 3.2.2.11. Priloga C Uredbi (EZ) br. 1099/2008, i to samo sljedećih derivata: motorni benzin, benzin za aviomotore, mlazno gorivo benzinskog tipa (na bazi lake nafte ili JP4), kerozinsko mlazno gorivo, ostali kerozini, plinsko motorno ulje/dizelsko ulje (destilirano loživo ulje) i loživo ulje (s velikim sadržajem sumpora i s malim sadržajem sumpora) kako je definirano u poglavlju 3.4. Priloga A Uredbi (EZ) br. 1099/2008.”;

                        7.

                        u Prilogu III. šestom podstavku točka (a) zamjenjuje se sljedećim:

                                    „(a)

                                    uključiti sve ostale zalihe naftnih derivata iz poglavlja 3.4. Priloga A Uredbi (EZ) br. 1099/2008 i izračunati ekvivalent sirove nafte množenjem količina s faktorom 1,065; ili”;

                        8.

                        Prilog I. zamjenjuje se tekstom u Prilogu ovoj Direktivi.

            Članak 2.

               1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 19. listopada 2019. One Komisiji odmah dostavljaju tekst tih odredaba.
               One te odredbe primjenjuju od 1. siječnja 2020.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 19. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 265, 9.10.2009., str. 9.

            (2)  Radni dokument službi Komisije – Evaluacija u sredini provedbenog razdoblja Direktive Vijeća 2009/119/EZ o obvezi država članica da održavaju minimalne zalihe sirove nafte i/ili naftnih derivata (SWD(2017) 439 final)

            (3)  Uredba (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (SL L 304, 14.11.2008., str. 1.).

            (4)  SL C 369, 17.12.2011., str. 14.

            PRILOG
            „

                     PRILOG I.

                        METODA IZRAČUNAVANJA UVOZA NAFTNIH DERIVATA KAO EKVIVALENTA SIROVE NAFTE

                     Države članice izračunavaju uvoz naftnih derivata kao ekvivalent sirove nafte, kako je navedeno u članku 3., primjenom sljedeće metode.

                                 1.

                                 Zbroj neto uvoza sirove nafte, prirodnih plinova u tekućem stanju, rafinerijskih sirovina i drugih ugljikovodika, kako je utvrđeno u poglavlju 3.4. Priloga A Uredbi (EZ) br. 1099/2008 (*1), izračunava se i prilagođava tako da se uzmu u obzir sve promjene zaliha. Kako bi se u obzir uzela proizvodnja primarnog benzina, od dobivenog se iznosa oduzima jedan od sljedećih iznosa:

                                             —

                                             4 %;

                                             —

                                             prosječna proizvodnja primarnog benzina;

                                             —

                                             neto stvarna potrošnja primarnog benzina.

                                 2.

                                 Zbroj neto uvoza svih drugih naftnih derivata, kako je utvrđeno u poglavlju 3.4. Priloga A Uredbi (EZ) br. 1099/2008, osim primarnog benzina, izračunava se i prilagođava tako da se uzmu u obzir sve promjene zaliha te se množi s faktorom 1,065.

                           Ekvivalent sirove nafte je zbroj iznosa dobivenih u 1. i 2. koraku.
                     Međunarodni pomorski spremnici ne uključuju se u izračun.

               ”


title: Delegirana direktiva Komisije (EU) 2019/369 оd 13. prosinca 2018. o izmjeni Priloga Okvirnoj odluci Vijeća 2004/757/PUP u pogledu obuhvaćanja novih psihoaktivnih tvari definicijom „droge”

text:
                  7.3.2019

                  HR

                  Službeni list Europske unije

                  L 66/3

         DELEGIRANA DIREKTIVA KOMISIJE (EU) 2019/369
         оd 13. prosinca 2018.
         o izmjeni Priloga Okvirnoj odluci Vijeća 2004/757/PUP u pogledu obuhvaćanja novih psihoaktivnih tvari definicijom „droge”
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2017/2103 Europskog parlamenta i Vijeća od 15. studenoga 2017. o izmjeni Okvirne odluke Vijeća 2004/757/PUP kako bi se nove psihoaktivne tvari obuhvatile definicijom „droge” te o stavljanju izvan snage Odluke Vijeća 2005/387/PUP (1), a posebno njezin članak 3. stavak 3.,
         budući da:

                     (1)

                     Prilog Okvirnoj odluci Vijeća 2004/757/PUP (2) sadržava popis tvari koje su obuhvaćene definicijom droge u skladu s člankom 1. stavkom 1. točkom (b) te okvirne odluke.

                     (2)

                     Prilog Okvirnoj odluci 2004/757/PUP dodan je Direktivom (EU) 2017/2103. U njemu su navedene sve nove psihoaktivne tvari koje su podvrgnute kontrolnim mjerama i kaznenim sankcijama u skladu s Odlukom Vijeća 2005/387/PUP (3) prije donošenja Direktive (EU) 2017/2103.

                     (3)

                     Odluka 2005/387/PUP stavljena je izvan snage Direktivom (EU) 2017/2103, s učinkom od 23. studenoga 2018. Od donošenja Direktive (EU) 2017/2103 do 23. studenoga 2018. pet novih psihoaktivnih tvari podvrgnuto je kontrolnim mjerama i kaznenim sankcijama u skladu s Odlukom 2005/387/PUP. Međutim, te nove psihoaktivne tvari još nisu uključene u Prilog Okvirnoj odluci 2004/757/PUP.

                     (4)

                     Stoga bi, zbog stavljanja izvan snage Odluke 2005/387/PUP, sljedeće nove psihoaktivne tvari trebalo uključiti u Prilog Okvirnoj odluci 2004/757/PUP:

                                 (a)

                                    N-fenil-N-[1-(2-feniletil)piperidin-4-il]furan-2-karboksamid (furanilfentanil), podvrgnut kontrolnim mjerama na temelju Provedbene odluke Vijeća (EU) 2017/2170 (4);

                                 (b)

                                    N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA), podvrgnut kontrolnim mjerama na temelju Provedbene odluke Vijeća (EU) 2018/747 (5);

                                 (c)

                                 1-(4-cijanobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA), podvrgnut kontrolnim mjerama na temelju Provedbene odluke Vijeća (EU) 2018/748 (6);

                                 (d)

                                    N-fenil-N-[1-(2-feniletil)piperidin-4-il]ciklopropankarboksamid (ciklopropil-fentanil) i 2-metoksi-N-fenil-N-[1-(2-feniletil)piperidin-4-il]acetamid (metoksiacetil-fentanil), podvrgnuti kontrolnim mjerama na temelju Provedbene odluke Vijeća (EU) 2018/1463 (7).

                     (5)

                     Irska je obvezana Direktivom (EU) 2017/2103 i stoga sudjeluje u donošenju i primjeni ove delegirane direktive.

                     (6)

                     Direktiva (EU) 2017/2103 nije obvezujuća za Ujedinjenu Kraljevinu i ona stoga ne sudjeluje u donošenju i primjeni ove delegirane direktive te ona za nju nije obvezujuća niti se na nju primjenjuje.

                     (7)

                     Direktiva (EU) 2017/2103 nije obvezujuća za Dansku i ona stoga ne sudjeluje u donošenju i primjeni ove delegirane direktive te ona za nju nije obvezujuća niti se na nju primjenjuje.

                     (8)

                     Okvirnu odluku 2004/757/PUP trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Izmjena Okvirne odluke 2004/757/PUP
            Na popis u Prilogu Okvirnoj odluci 2004/757/PUP dodaje se sljedeće:

                           „13.

                              N-fenil-N-[1-(2-feniletil)piperidin-4-il]furan-2-karboksamid (furanilfentanil), kako je naveden u Provedbenoj odluci Vijeća (EU) 2017/2170 (*1).

                           14.

                              N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA), kako je naveden u Provedbenoj odluci Vijeća (EU) 2018/747 (*2);

                           15.

                           1-(4-cijanobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA), kako je naveden u Provedbenoj odluci Vijeća (EU) 2018/748 (*3);

                           16.

                              N-fenil-N-[1-(2-feniletil)piperidin-4-il]ciklopropankarboksamid (ciklopropil-fentanil) i 2-metoksi-N-fenil-N-[1-(2-feniletil)piperidin-4-il]acetamid (metoksiacetil-fentanil), kako su navedeni u Provedbenoj odluci Vijeća (EU) 2018/1463 (*4).

            Članak 2.
            Prenošenje

               1.   Države članice donose zakone i druge propise potrebne za usklađivanje s ovom Direktivom najkasnije do 7. rujna 2019. Međutim, zakone i druge propise potrebne za usklađivanje s točkom 16. Priloga Okvirnoj odluci 2004/757/PUP iz članka 1. ove Direktive donose do 29. rujna 2019. One Komisiji odmah dostavljaju tekst tih odredaba.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Stupanje na snagu
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama u skladu s Ugovorima.

            Sastavljeno u Bruxellesu 13. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 305, 21.11.2017., str. 12.

            (2)  Okvirna odluka Vijeća 2004/757/PUP od 25. listopada 2004. o utvrđivanju minimalnih odredaba vezanih za elemente kaznenih djela i sankcija u području nezakonite trgovine drogom (SL L 335, 11.11.2004., str. 8.).

            (3)  Odluka Vijeća 2005/387/PUP od 10. svibnja 2005. o razmjeni informacija, procjeni rizika i kontroli novih psihoaktivnih tvari (SL L 127, 20.5.2005., str. 32.).

            (4)  Provedbena odluka Vijeća (EU) 2017/2170 od 15. studenoga 2017. o podvrgavanju tvari N-fenil-N-[1-(2-feniletil)piperidin-4-il]furan-2-karboksamida (furanilfentanila) kontrolnim mjerama (SL L 306, 22.11.2017., str. 19.).

            (5)  Provedbena odluka Vijeća (EU) 2018/747 od 14. svibnja 2018. o podvrgavanju nove psihoaktivne tvari N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamida (ADB-CHMINACA) kontrolnim mjerama (SL L 125, 22.5.2018., str. 8.).

            (6)  Provedbena odluka Vijeća (EU) 2018/748 od 14. svibnja 2018. o podvrgavanju nove psihoaktivne tvari 1-(4-cijanobutil)-N-(2-fenilpropan-2-il)-1H-indazol-3-karboksamida (CUMYL-4CN-BINACA) kontrolnim mjerama (SL L 125, 22.5.2018., str. 10.).

            (7)  Provedbena odluka Vijeća (EU) 2018/1463 od 28. rujna 2018. o podvrgavanju novih psihoaktivnih tvari N-fenil-N-[1-(2-feniletil)piperidin-4-il]ciklopropankarboksamida (ciklopropil-fentanil) i 2-metoksi-N-fenil-N-[1-(2-feniletil)piperidin-4-il]acetamida (metoksiacetil-fentanil) kontrolnim mjerama (SL L 245, 1.10.2018., str. 9.).


title: Provedbena direktiva Komisije (EU) 2019/990 оd 17. lipnja 2019. o izmjeni popisa rodova i vrsta u članku 2. stavku 1. točki (b) Direktive Vijeća 2002/55/EZ, u Prilogu II. Direktivi Vijeća 2008/72/EZ i u Prilogu Direktivi Komisije 93/61/EEZ (Tekst značajan za EGP.)

text:
                  18.6.2019

                  HR

                  Službeni list Europske unije

                  L 160/14

         PROVEDBENA DIREKTIVA KOMISIJE (EU) 2019/990
         оd 17. lipnja 2019.
         o izmjeni popisa rodova i vrsta u članku 2. stavku 1. točki (b) Direktive Vijeća 2002/55/EZ, u Prilogu II. Direktivi Vijeća 2008/72/EZ i u Prilogu Direktivi Komisije 93/61/EEZ
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/55/EEZ od 13. lipnja 2002. o stavljanju na tržište sjemena povrća (1), a posebno njezin članak 2. stavak 2.,
         uzimajući u obzir Direktivu Vijeća 2008/72/EZ od 15. srpnja 2008. o stavljanju na tržište reprodukcijskog sadnog materijala povrća, osim sjemena (2), a posebno njezin članak 1. stavak 3. i članak 22.,
         uzimajući u obzir Direktivu Komisije 93/61/EEZ od 2. srpnja 1993. o utvrđivanju plana s uvjetima koje mora ispunjavati reprodukcijski sadni materijal osim sjemena u skladu s odredbama Direktive Vijeća 92/33/EEZ (3), a posebno njezin članak 1.,
         budući da:

                     (1)

                     Vrste na koje se odnose direktive 2002/55/EZ i 2008/72/EZ navode se u tablici s dva stupca, sa znanstvenim nazivom vrste i s jednim ili više uobičajenih naziva.

                     (2)

                     Određene sorte povrtnih vrsta pripadaju vrstama navedenima pod njihovim znanstvenim nazivima, ali ne tipovima sorti opisanima uobičajenim nazivima. Stoga bi trebalo precizirati je li sorta obuhvaćena područjem primjene direktiva 2002/55/EZ i 2008/72/EZ.

                     (3)

                     Specifikacijom bi se trebalo uzeti u obzir da se neke sorte određenih raznolikih vrsta povrća stavljaju na tržište u cijeloj Uniji, a drugima su tržišta nacionalno ili regionalno ograničena te stoga ne bi bilo primjereno obuhvatiti sve sorte tih vrsta povrća. Stoga bi trebalo odrediti da za određene vrste treba obuhvatiti sve sorte, dok bi za neke druge vrste trebalo obuhvatiti samo određene sorte.

                     (4)

                     Međunarodni kodeks nomenklature kultiviranog bilja (ICNCP) uveo je službenu kategoriju „skupina” za klasificiranje sorti uzgojenih vrsta. Kategorija „skupina” prikladan je instrument za definiranje sorti određenih vrsta koje su obuhvaćene područjem primjene direktiva 2002/55/EZ i 2008/72/EZ.

                     (5)

                     Kako bi se odredilo jesu li obuhvaćene sve sorte vrste povrća ili samo određene skupine, trebalo bi izmijeniti tablice vrsta u direktivama 2002/55/EZ i 2008/72/EZ. Botanički nazivi vrsta povrća i nazivi skupina koji pripadaju tim vrstama trebali bi biti navedeni hijerarhijskim redoslijedom kako bi se uklonile sve moguće dvosmislenosti u pogledu opsega sorti predmetnih vrsta.

                     (6)

                     Upotreba međuvrsne hibridizacije i hibridizacije unutar sorti može dovesti do pojave sorti povrtnih vrsta koje nisu obuhvaćene nijednom postojećom vrstom ili skupinom. Kako bi se ti tipovi sorti obuhvatili područjem primjene Direktive 2002/55/EZ, popis vrsta trebao bi uključivati hibride između vrsta i skupina navedene u popisu u članku 2.1. točki (b) te Direktive.

                     (7)

                     Skupine navedene u popisu u članku 2.1. točki (b) Direktive 2002/55/EZ trebale bi se prema potrebi odražavati i u popisima u Prilogu II. točki 3. podtočki (a) i Prilogu III. točki 2. te Direktive.

                     (8)

                     Direktive 2002/55/EZ, 2008/72/EZ i 93/61/EEZ trebalo bi stoga na odgovarajući način izmijeniti.

                     (9)

                     Nadalje, Direktivom 93/61/EEZ provodi se članak 4. Direktive Vijeća 92/33/EZ (4), koja je stavljena izvan snage i zamijenjena člankom 4. Direktive Vijeća 2008/72/EZ. U Prilogu Direktivi 93/61/EEZ utvrđen je plan u kojem se navode uvjeti koje mora ispunjavati reprodukcijski sadni materijal s popisom tih vrsta i štetnih organizama koji mogu utjecati na njihovu kvalitetu.

                     (10)

                     Botaničke nazive određenih vrsta u Direktivi 93/61/EEZ trebalo bi ažurirati u skladu s razvojem znanstvenih spoznaja u okviru ažuriranja odgovarajućeg plana.

                     (11)

                     Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU DIREKTIVU:

            Članak 1.
            Izmjene Direktive 2002/55/EZ
            Direktiva 2002/55/EZ izmjenjuje se u skladu s dijelom A Priloga ovoj Direktivi.

            Članak 2.
            Izmjene Direktive 2008/72/EZ
            Prilog II. Direktivi 2008/72/EZ zamjenjuje s tekstom iz dijela B Priloga ovoj Direktivi.

            Članak 3.
            Izmjene Direktive 93/61/EEZ
            Prilog Direktivi 93/61/EEZ mijenja se u skladu s dijelom C Priloga ovoj Direktivi.

            Članak 4.
            Prenošenje
            Države članice do 30. lipnja 2020. donose i objavljuju zakone i druge propise koji su potrebni radi usklađivanja s ovom Direktivom. One o tome odmah obavješćuju Komisiju.
            One te odredbe primjenjuju od 1. srpnja 2020.
            Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

            Članak 5.
            Stupanje na snagu
            Ova Direktiva stupa na snagu dvadesetog dana od dana objave u Službenom listu Europske unije.

            Članak 6.
            Adresati
            Ova je Direktiva upućena državama članicama.

            Sastavljeno u Bruxellesu 17. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 193, 20.7.2002., str. 33.

            (2)  SL L 205, 1.8.2008., str. 28.

            (3)  SL L 250, 7.10.1993., str. 19.

            (4)  Direktiva Vijeća 92/33/EEZ od 28. travnja 1992. o stavljanju na tržište reprodukcijskog sadnog materijala povrća, osim sjemena (SL L 157, 10.6.1992., str. 1.).

            PRILOG
            DIO A
            Direktiva 2002/55/EZ mijenja se kako slijedi:

                        1.

                        U članku 2. stavku 1. točka (b) zamjenjuje se sljedećim:

                                    „Allium cepa L.

                                                —

                                                skupina cepa (luk)

                                                —

                                                skupina aggregatum (luk kozjak)

                                       Allium fistulosum L. (luk zimski)

                                                —

                                                sve sorte

                                       Allium porrum L. (poriluk)

                                                —

                                                sve sorte

                                       Allium sativum L. (češnjak)

                                                —

                                                sve sorte

                                       Allium schoenoprasum L. (luk vlasac)

                                                —

                                                sve sorte

                                       Anthriscus cerefolium (L.) Hoffm. (krasuljica)

                                                —

                                                sve sorte

                                       Apium graveolens L.

                                                —

                                                skupina lisnati celer

                                                —

                                                skupina celer korjenaš

                                       Asparagus officinalis L. (šparoga)

                                                —

                                                sve sorte

                                       Beta vulgaris L.

                                                —

                                                skupina cikla (cikla uključujući Cheltenham repu)

                                                —

                                                skupina lisnata repa (špinatna repa ili blitva)

                                       Brassica oleracea L.

                                                —

                                                skupina kelj

                                                —

                                                skupina cvjetača

                                                —

                                                –skupina capitata (crveni kupus i bijeli kupus)

                                                —

                                                skupina kelj pupčar

                                                —

                                                skupina korabica

                                                —

                                                skupina kelj grmoliki

                                                —

                                                skupna brokula (kalabrijska brokula i brokula)

                                                —

                                                skupina lisnati kelj

                                                —

                                                skupina tronchuda (portugalski kupus)

                                       Brassica rapa L.

                                                —

                                                skupina pekinški kupus

                                                —

                                                skupina povrtna repa

                                       Capsicum annuum L. (feferon ili paprika)

                                                —

                                                sve sorte

                                       Cichorium endivia L. (endivija)

                                                —

                                                sve sorte

                                       Cichorium intybus L.

                                                —

                                                skupna cikorija

                                                —

                                                skupina lisnata cikorija (lisnati ili glavati radič)

                                                —

                                                skupina industrijska (korjenska) cikorija

                                       Citrullus lanatus (Thunb.) Matsum. et Nakai (lubenica)

                                                —

                                                sve sorte

                                       Cucumis melo L. (dinja)

                                                —

                                                sve sorte

                                       Cucumis sativus L.

                                                —

                                                skupina krastavac

                                                —

                                                skupina krastavac za konzerviranje

                                       Cucurbita maxima Duchesne (bundeva)

                                                —

                                                sve sorte

                                       Cucurbita pepo L. (izdužene tikve, uključujući zrelu bundevu i žutu tikvicu, ili tikvica, uključujući nezrelu žutu tikvicu)

                                                —

                                                sve sorte

                                       Cynara cardunculus L.

                                                —

                                                skupina artičoka

                                                —

                                                skupna karda

                                       Daucus carota L. (mrkva i stočna mrkva)

                                                —

                                                sve sorte

                                       Foeniculum vulgare Mill. (komorač)

                                                —

                                                –skupina azoricum

                                       Lactuca sativa L. (salata)

                                                —

                                                sve sorte

                                       Solanum lycopersicum L. (rajčica)

                                                —

                                                sve sorte

                                       Petroselinum crispum (Mill.) Nyman ex A. W. Hill

                                                —

                                                skupina lišće peršina

                                                —

                                                skupina korijen peršina

                                       Phaseolus coccineus L. (mnogocvjetni grah)

                                                —

                                                sve sorte

                                       Phaseolus vulgaris L.

                                                —

                                                skupina grah mahunar niski

                                                —

                                                skupina grah mahunar visoki

                                       Pisum sativum L.

                                                —

                                                skupina grašak okruglog sjemena

                                                —

                                                skupina grašak naboranog sjemena

                                                —

                                                skupina grašak šećerac

                                       Raphanus sativus L.

                                                —

                                                skupna rotkvica

                                                —

                                                skupina rotkva

                                       Rheum rhabarbarum L. (rabarbara)

                                                —

                                                sve sorte

                                       Scorzonera hispanica L. (crni korijen)

                                                —

                                                sve sorte

                                       Solanum melongena L. (patlidžan)

                                                —

                                                sve sorte

                                       Spinacia oleracea L. (špinat)

                                                —

                                                sve sorte

                                       Valerianella locusta (L.) Laterr. (matovilac)

                                                —

                                                sve sorte

                                       Vicia faba L. (bob)

                                                —

                                                sve sorte

                                       Zea mays L.

                                                —

                                                skupina slatki kukuruz

                                                —

                                                skupina kukuruz kokičar

                              Svi hibridi navedenih vrsta i skupina.”

                        2.

                        U prvom stupcu tablice u točki 3. podtočki (a) Priloga II., unosi od „Asparagus officinalis” do „Cichorium endivia” zamjenjuju se sljedećim:

                                    „Beta vulgaris (skupina cikla)

                                       Beta vulgaris (osim skupine cikla)

                                       Brassica oleracea (skupina cvjetača)

                                       Brassica oleracea (osim skupine cvjetača)

                                       Brassica rapa (skupina pekinški kupus)

                                       Brassica rapa (skupina povrtna repa)

                                       Capsicum annuum

                                       Cichorium intybus (skupina cikorija, skupina lisnata cikorija)

                                       Cichorium intybus (skupina industrijska (korjenska) cikorija)”.

                        3.

                        U prvom stupcu tablice u točki 2. Priloga III. unosi od „Capsicum annuum” do „Cichorium endivia” zamjenjuju se sljedećim:

                                    „Cichorium intybus (skupina cikorija, skupina lisnata cikorija)

                                       Cichorium intybus (skupina industrijska (korjenska) cikorija)”.

                  DIO B

                     „PRILOG II.

                        Popis rodova i vrsta iz članka 1. stavka 2.

                                    Allium cepa L.

                                             skupina Cepa (Luk)

                                             skupina Aggregatum (luk kozjak)

                                    Allium fistulosum L. (luk zimski)

                                             sve sorte

                                    Allium porrum L. (poriluk)

                                             sve sorte

                                    Allium sativum L. (češnjak)

                                             sve sorte

                                    Allium schoenoprasum L. (luk vlasac)

                                             sve sorte

                                    Anthriscus cerefolium (L.) Hoffm. krasuljica

                                             sve sorte

                                    Apium graveolens L.

                                             skupina lisnati celer

                                             skupina korjenasti celer

                                    Asparagus officinalis L. (šparoga)

                                             sve sorte

                                    Beta vulgaris L.

                                             skupina cikla (cikla uključujući ciklu Cheltenham)

                                             skupina lisnata repa (špinatna repa ili blitva)

                                    Brassica oleracea L.

                                             Skupina kelj

                                             skupina cvjetača

                                             –skupina capitata (crveni kupus i bijeli kupus)

                                             skupina kelj pupčar

                                             skupina korabica

                                             skupina kelj grmoliki

                                             skupna brokula (kalabrijska brokula i brokula)

                                             skupina lisnati kelj

                                             skupina tronchuda (portugalski kupus)

                                    Brassica rapa L.

                                             skupina pekinški kupus

                                             skupina povrtna repa

                                    Capsicum annuum L. (feferon ili paprika)

                                             sve sorte

                                    Cichorium endivia L. (endivija)

                                             sve sorte

                                    Cichorium intybus L.

                                             skupna cikorije

                                             skupina lisnata cikorija (lisnati ili glavati radič)

                                             skupina industrijska (korjenska) cikorija

                                    Citrullus lanatus (Thunb.) Matsum. et Nakai (lubenica)

                                             sve sorte

                                    Cucumis melo L. (dinja)

                                             sve sorte

                                    Cucumis sativus L.

                                             skupina krastavac

                                             skupina krastavac za konzerviranje

                                    Cucurbita maxima Duchesne (bundeva)

                                             sve sorte

                                    Cucurbita pepo L. (izdužene tikve, uključujući zrelu bundevu i žutu tikvicu, ili tikvica, uključujući nezrelu žutu tikvicu)

                                             sve sorte

                                    Cynara cardunculus L.

                                             skupina artičoka

                                             skupna karda

                                    Daucus carota L. (mrkva i stočna mrkva)

                                             sve sorte

                                    Foeniculum vulgare Mill. (komorač)

                                             –skupina azoricum

                                    Lactuca sativa L. (salata)

                                             sve sorte

                                    Solanum lycopersicum L. (rajčica)

                                             sve sorte

                                    Petroselinum crispum (Mill.) Nyman ex A. W. Hill

                                             skupina lišće peršina

                                             skupina korijen peršina

                                    Phaseolus coccineus L. (mnogocvjetni grah)

                                             sve sorte

                                    Phaseolus vulgaris L.

                                             skupina patuljasti grah mahunar

                                             skupina grah mahunar

                                    Pisum sativum L.

                                             skupina grašak okruglog sjemena

                                             skupina grašak naboranog sjemena

                                             skupina grašak šećerac

                                    Raphanus sativus L.

                                             skupna rotkvica

                                             skupina rotkva

                                    Rheum rhabarbarum L. (rabarbara)

                                             sve sorte

                                    Scorzonera hispanica L. (crni korijen)

                                             sve sorte

                                    Solanum melongena L. (patlidžan)

                                             sve sorte

                                    Spinacia oleracea L. (špinat)

                                             sve sorte

                                    Valerianella locusta (L.) Laterr. (matovilac)

                                             sve sorte

                                    Vicia faba L. (bob)

                                             sve sorte

                                    Zea mays L.

                                             skupina slatki kukuruz

                                             skupina kukuruz kokičar.

               ”
            DIO C
            U Prilogu Direktivi 93/61/EEZ stupac „rod ili vrsta” mijenja se kako slijedi:

                        (a)

                        riječi „Allium ascalonicum” zamjenjuju se riječima „Allium cepa – skupina aggregatum”;

                        (b)

                        riječi „Allium cepa” zamjenjuju se riječima „Allium cepa – skupina cepa”;

                        (c)

                        riječi „Brassica pekinensis” zamjenjuju se riječima „Brassica rapa – skupina pekinški kupus”;

                        (d)

                        riječi „Lycopersicon lycopersicum” zamjenjuju se riječima „Solanum lycopersicum”.


title: Delegirana direktiva Komisije (EU) 2019/1845 оd 8. kolovoza 2019. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za bis(2-etilheksil)-ftalat (DEHP) u određenim gumenim komponentama koje se upotrebljavaju u sustavima motora (Tekst značajan za EGP)

text:
                  5.11.2019

                  HR

                  Službeni list Europske unije

                  L 283/38

         DELEGIRANA DIREKTIVA KOMISIJE (EU) 2019/1845
         оd 8. kolovoza 2019.
         o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za bis(2-etilheksil)-ftalat (DEHP) u određenim gumenim komponentama koje se upotrebljavaju u sustavima motora

            (Tekst značajan za EGP)

         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. Taj se zahtjev ne primjenjuje na primjene navedene u Prilogu III. Direktivi 2011/65/EU.

                     (2)

                     Različite kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Bis(2-etilheksil)-ftalat (DEHP) je ograničena tvar navedena u Prilogu II. Direktivi 2011/65/EU. Komisija je 29. lipnja 2017. zaprimila zahtjev podnesen u skladu s člankom 5. stavkom 3. Direktive 2011/65/EU koji se odnosi na izuzeće, koje treba navesti u Prilogu III. Direktivi, za uporabu DEHP-a u gumenim dijelovima kao što su O-prsteni, brtvila, amortizeri, brtve, cijevi, uvodnice i kapice koji se upotrebljavaju u sustavima motora, uključujući ispušne sustave i turbopuhala, koji su konstruirani za uporabu u opremi koja nije namijenjena isključivo za široku potrošnju („zatraženo izuzeće”).

                     (4)

                     U skladu s člankom 5. stavkom 7. Direktive 2011/65/EU u okviru ocjenjivanja zatraženog izuzeća provedena su savjetovanja s dionicima.

                     (5)

                     DEHP se gumenim materijalima dodaje kao omekšavalo kako bi bili elastični. Gumene komponente upotrebljavaju se kao fleksibilne poveznice dijelova sustava motora i sprečavaju curenje, zabrtvljuju dijelove motora te štite od vibracija ili prljavštine i tekućina tijekom vijeka trajanja motora.

                     (6)

                     Na tržištu trenutačno nema na raspolaganju alternativa bez DEHP-a koje bi osigurale dovoljnu razinu pouzdanosti za primjene u motorima za koje su potrebni dugi vijek trajanja i posebna svojstva poput otpornosti na sve kontaktne materijale (npr. gorivo, mazivo ulje, rashladna sredstva, plinovi ili prljavština), temperaturu i vibracije.

                     (7)

                     Zbog nedostatka pouzdanih alternativa zamjena ili eliminacija DEHP-a još uvijek je znanstveno i tehnički neizvediva za određene gumene dijelove koji se upotrebljavaju u sustavima motora. Zatraženo izuzeće u skladu je s Uredbom (EZ) br. 1907/2006 Europskog parlamenta i Vijeća (2) i stoga se njime ne narušava zaštita okoliša i zdravlja koja je njome predviđena.

                     (8)

                     Stoga je primjereno odobriti zatraženo izuzeće tako da se primjene obuhvaćene tim izuzećem u pogledu električne i elektroničke opreme kategorije 11. Priloga I. Direktivi 2011/65/EU uvrste u Prilog III. Direktivi 2011/65/EU.

                     (9)

                     Izuzeće bi trebalo odobriti za maksimalno razdoblje valjanosti od pet godina počevši od 22. srpnja 2019., u skladu s člankom 4. stavkom 3. i člankom 5. stavkom 2. prvim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (10)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do 30. travnja 2020. godine donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od 1. svibnja 2020. godine.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 8. kolovoza 2019.

                  Za Komisiju

                  Predsjednik

               Jean-Claude JUNCKER

            (1)  SL L 174, 1.7.2011., str. 88.

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu III. Direktivi 2011/65/EU dodaje se sljedeći unos 43:

                           „43

                           Bis(2-etilheksil)-ftalat u gumenim komponentama u sustavima motora, koje su konstruirane za uporabu u opremi koja nije namijenjena isključivo za široku potrošnju i pod uvjetom da nikakvi plastificirani materijali ne dolaze u dodir sa sluznicom ljudi ili u dulji dodir s ljudskom kožom te da vrijednost koncentracije bis(2-etilheksil)-ftalata ne premašuje:

                                       (a)

                                       30 % masenog udjela gume za

                                                   i.

                                                   prevlake brtve;

                                                   ii.

                                                   brtve od pune gume; ili

                                                   iii.

                                                   gumene komponente u sklopovima od najmanje tri komponente koji za rad upotrebljavaju električnu, mehaničku ili hidrauličku energiju, te koje su pričvršćene za motor;

                                       (b)

                                       10 % masenog udjela gume za komponente koje sadržavaju gumu, koje nisu navedene u točki (a).

                                 Za potrebe ovog unosa „dulji dodir s ljudskom kožom” znači stalan dodir koji traje dulje od 10 minuta ili dodir s prekidima tijekom razdoblja od 30 minuta, dnevno.

                           Primjenjuje se na kategoriju 11. i istječe 21. srpnja 2024.”


title: Delegirana direktiva Komisije (EU) 2019/1846 оd 8. kolovoza 2019. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemovima koji se upotrebljavaju u određenim motorima s unutarnjim izgaranjem (Tekst značajan za EGP)

text:
                  5.11.2019

                  HR

                  Službeni list Europske unije

                  L 283/41

         DELEGIRANA DIREKTIVA KOMISIJE (EU) 2019/1846
         оd 8. kolovoza 2019.
         o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemovima koji se upotrebljavaju u određenim motorima s unutarnjim izgaranjem

            (Tekst značajan za EGP)

         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (1), a posebno njezin članak 5. stavak 1. točku (a),
         budući da:

                     (1)

                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. Taj se zahtjev ne primjenjuje na primjene navedene u Prilogu III. Direktivi 2011/65/EU.

                     (2)

                     Različite kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

                     (3)

                     Olovo je ograničena tvar navedena u Prilogu II. Direktivi 2011/65/EU. Komisija je 29. lipnja 2017. zaprimila zahtjev podnesen u skladu s člankom 5. stavkom 3. Direktive 2011/65/EU koji se odnosi na izuzeće, koje treba navesti u Prilogu III. Direktivi 2011/65/EU, za uporabu olova u lemovima za senzore, aktuatore i upravljačke jedinice motora koji se upotrebljavaju za praćenje i kontrolu sustava motora, uključujući turbopuhala i kontrole emisija ispušnih plinova motora s unutarnjim izgaranjem koji se upotrebljavaju u opremi koja nije namijenjena isključivo za široku potrošnju („zatraženo izuzeće”).

                     (4)

                     U skladu s člankom 5. stavkom 7. Direktive 2011/65/EU u okviru ocjenjivanja zatraženog izuzeća provedena su savjetovanja s dionicima.

                     (5)

                     Svaki motor unutar područja primjene zatraženog izuzeća opremljen je posebnim vrstama senzora, aktuatora i upravljačkih jedinica motora koje prate i kontroliraju njegove emisije kako bi se osigurala usklađenost s Uredbom (EU) 2016/1628 Europskog parlamenta i Vijeća (2). Uvjeti prisutni u takvom motoru i ispušnom sustavu te u njihovoj blizini mogu, kad je riječ o povišenim temperaturama i razinama vibracije, biti tako ekstremni da mogu dovesti do preuranjenog popuštanja lemljenog spoja.

                     (6)

                     Trenutačno je za primjene olova obuhvaćene zatraženim izuzećem potrebno dodatno vrijeme za ispitivanje kako bi se osigurala pouzdanost dostupnih bezolovnih zamjena.

                     (7)

                     Zbog nedostatka pouzdanih alternativa zamjena ili eliminacija olova znanstveno je i tehnički neizvediva u određenim motorima s unutarnjim izgaranjem. Zatraženo izuzeće je u skladu s Uredbom (EZ) br. 1907/2006 Europskog parlamenta i Vijeća (3) i stoga se njime ne narušava zaštita okoliša i zdravlja koja je njome predviđena.

                     (8)

                     Stoga je primjereno odobriti zatraženo izuzeće tako da se primjene obuhvaćene tim izuzećem u pogledu električne i elektroničke opreme kategorije 11. Priloga I. Direktivi 2011/65/EU uvrste u Prilog III. Direktivi 2011/65/EU.

                     (9)

                     Izuzeće bi trebalo odobriti za maksimalno razdoblje valjanosti od pet godina počevši od 22. srpnja 2019., u skladu s člankom 4. stavkom 3. i člankom 5. stavkom 2. prvim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

                     (10)

                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

            Članak 1.
            Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

            Članak 2.

               1.   Države članice najkasnije do [posljednjeg dana petog mjeseca nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.
               One te odredbe primjenjuju od [posljednjeg dana petog mjeseca nakon dana stupanja na snagu ove Direktive + 1 dan].
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 3.
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Ova je Direktiva upućena državama članicama.

            Sastavljeno u Bruxellesu 8. kolovoza 2019.

                  Za Komisiju

                  Predsjednik

               Jean-Claude JUNCKER

            (1)  SL L 174, 1.7.2011., str. 88.

            (2)  Uredba (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (SL L 252, 16.9.2016., str. 53.).

            (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

            PRILOG
            U Prilogu III. Direktivi 2011/65/EU dodaje se sljedeći unos 44:

                           „44

                           Olovo u lemovima senzora, aktuatora i upravljačkih jedinica motora u motorima s unutarnjim izgaranjem obuhvaćenih područjem primjene Uredbe (EU) 2016/1628 Europskog parlamenta i Vijeća (*1), ugrađenih u opremu koja se tijekom rada upotrebljava na fiksnim položajima i koja je namijenjena za stručnjake, ali mogu je upotrebljavati i neprofesionalni korisnici

                           Primjenjuje se na kategoriju 11. i istječe 21. srpnja 2024.

               (*1)  Uredba (EU) 2016/1628 Europskog parlamenta i Vijeća od 14. rujna 2016. o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve, o izmjeni uredbi (EU) br. 1024/2012 i (EU) br. 167/2013 te o izmjeni i stavljanju izvan snage Direktive 97/68/EZ (SL L 252, 16.9.2016., str. 53.).”


title: Provedbena direktiva Komisije (EU) 2019/68 od 16. siječnja 2019. o utvrđivanju tehničkih specifikacija za označivanje vatrenog oružja i njegovih bitnih dijelova u skladu s Direktivom Vijeća 91/477/EEZ o nadzoru nabave i posjedovanja oružja (Tekst značajan za EGP.)

text:
                  17.1.2019

                  HR

                  Službeni list Europske unije

                  L 15/18

         PROVEDBENA DIREKTIVA KOMISIJE (EU) 2019/68
         od 16. siječnja 2019.
         o utvrđivanju tehničkih specifikacija za označivanje vatrenog oružja i njegovih bitnih dijelova u skladu s Direktivom Vijeća 91/477/EEZ o nadzoru nabave i posjedovanja oružja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 91/477/EEZ od 18. lipnja 1991. o nadzoru nabave i posjedovanja oružja (1), a posebno njezin članak 4. stavak 2.a,
         budući da:

                     (1)

                     Na temelju članka 4. stavka 1. Direktive 91/477/EEZ države članice dužne su osigurati da su vatreno oružje i njegovi bitni dijelovi, bilo stavljeni na tržište kao dio vatrenog oružja ili zasebno, opremljeni jasnom, trajnom i jedinstvenom oznakom. Člankom 4. stavkom 2. te Direktive utvrđuju se podaci koje treba sadržavati oznaka kako bi se povećala sljedivost vatrenog oružja i njegovih bitnih dijelova te olakšalo njihovo slobodno kretanje. Za vrlo male bitne dijelove, informacije koje oznaka mora sadržavati ograničene su na serijski broj ili na alfanumeričku ili digitalnu oznaku. Člankom 4. stavkom 4. te Direktive od država članica zahtijeva se održavanje sustava baze podataka u koji su dužne evidentirati sve informacije potrebne za praćenje i identifikaciju vatrenog oružja, uključujući informacije o oznaci dodijeljenoj vatrenom oružju i njegovim bitnim dijelovima, kao i informacije o mogućim prepravljanjima ili modifikacijama vatrenog oružja zbog kojih se mijenja njegova kategorija ili potkategorija, poput podataka o subjektu koji je zamijenio ili modificirao bitni dio.

                     (2)

                     U slučaju transfera iz vladinih zaliha u trajnu civilnu uporabu, oznaka mora sadržavati i identitet subjekta koji obavlja transfer. Osim ako je identitet već naveden kao dio postojeće oznake, on mora biti uključen u slučaju transfera u civilnu uporabu.

                     (3)

                     Na temelju Direktive 91/477/EEZ države članice dužne su i pobrinuti se da je svako osnovno pakiranje cjelovitog streljiva označeno tako da se na njemu nalazi naziv proizvođača, identifikacijski broj serije (lota), kalibar i vrsta streljiva. S obzirom na trenutačnu tržišnu praksu u pogledu pakiranja streljiva i na trenutačni razvoj tehnologije, u ovoj fazi nije potrebno utvrditi tehničke specifikacije za tu oznaku. Ova se Direktiva stoga treba primjenjivati samo na označivanje vatrenog oružja i njegovih bitnih dijelova (uključujući vrlo male bitne dijelove).

                     (4)

                     Odgovarajuća veličina fonta na oznakama ključna je za ostvarivanje cilja sve veće sljedivosti vatrenog oružja i njegovih bitnih dijelova. Stoga bi u tehničkim specifikacijama trebalo utvrditi najmanju dopuštenu veličinu fonta, čega bi se države članice morale pridržavati pri utvrđivanju veličine fonta za te oznake u svojem nacionalnom pravu.

                     (5)

                     Uzimajući u obzir Međunarodni standard za nadzor malog oružja (ISACS) o označivanju i evidencijama, trebalo bi zahtijevati da se oznake kućišta i uvodnika izrađenih od nemetalnih materijala vrste koja ugrožava jasnoću i trajnost oznake (na primjer, kućišta ili uvodnici od određenih kategorija polimera) moraju navesti na metalnoj pločici koja je trajno ugrađena u materijal kućišta ili uvodnika. Države članice trebale bi moći dopustiti uporabu nekih drugih tehnika, kao što je duboko lasersko graviranje, koje osiguravaju jednaku razinu jasnoće i trajnosti oznaka na kućištima i uvodnicima izrađenima od nemetalnih materijala.

                     (6)

                     Kako bi se olakšala sljedivost vatrenog oružja i njegovih bitnih dijelova u sustavima baza podataka država članica, države članice bi pri utvrđivanju pisma koje se smije upotrebljavati za označivanje vatrenog oružja i njegovih bitnih dijelova trebale imati mogućnost izbora isključivo između latiničnog, ćiriličnog ili grčkog pisma. Slično tome, izbor brojčanih sustava koji se mogu upotrebljavati za označivanje vatrenog oružja i njegovih bitnih dijelova trebao bi biti ograničen na arapske ili rimske brojke, kako odredi svaka država članica.

                     (7)

                     Ovom Direktivom ne dovodi se u pitanje članak 3. Direktive 91/477/EEZ.

                     (8)

                     U skladu sa Zajedničkom političkom izjavom država članica i Komisije od 28. rujna 2011. o dokumentima s objašnjenjima (2), države članice obvezale su se, u opravdanim slučajevima, uz obavijest o mjerama prenošenja priložiti jedan dokument ili više njih u kojima se objašnjava odnos između dijelova direktive i odgovarajućih dijelova nacionalnih instrumenata prenošenja.

                     (9)

                     Mjere predviđene ovom Direktivom u skladu su s mišljenjem Odbora osnovanog u skladu s člankom 13.b stavkom 1. Direktive 91/477/EEZ,

               DONIJELA JE OVU DIREKTIVU:

            Članak 1.
            Područje primjene
            Ova se Direktiva primjenjuje na vatreno oružje i njegove bitne dijelove, ali se ne primjenjuje na osnovna pakiranja cjelovitog streljiva.

            Članak 2.
            Tehničke specifikacije za označivanje vatrenog oružja i njegovih bitnih dijelova
            Države članice osiguravaju da oznaka propisana člankom 4. Direktive 91/477/EEZ zadovoljava tehničke specifikacije utvrđene u Prilogu ovoj Direktivi.

            Članak 3.
            Odredbe o prenošenju

               1.   Države članice donose zakone i druge propise potrebne za usklađivanje s ovom Direktivom najkasnije do 17. siječnja 2020. One o tome odmah obavješćuju Komisiju.
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.

               2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 4.
            Stupanje na snagu
            Ova Direktiva stupa na snagu dvadesetog dana od dana objave u Službenom listu Europske unije.

            Članak 5.
            Adresati
            Ova je Direktiva upućena državama članicama.

            Sastavljeno u Bruxellesu 16. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 256, 13.9.1991., str. 51.

            (2)  SL C 369, 17.12.2011., str. 14.

            PRILOG

               Tehničke specifikacije za označivanje vatrenog oružja i njegovih bitnih dijelova

                        1.

                        Veličina fonta koja se upotrebljava na oznakama jest ona koju je propisala država članica. Veličina ili najmanja dopuštena veličina koju utvrđuje svaka država članica iznosi barem 1,6 mm. Prema potrebi, manja veličina fonta smije se upotrebljavati za označivanje bitnih dijelova koji su premali za označivanje u skladu s člankom 4. Direktive 91/477/EEZ.

                        2.

                        Za kućišta ili uvodnike izrađene od nemetalnih materijala vrste koju utvrđuje država članica, oznaka se navodi na metalnoj pločici koja je trajno ugrađena u materijal kućišta ili uvodnika, tako da:

                                    (a)

                                    pločicu nije moguće jednostavno ili lako ukloniti i

                                    (b)

                                    da se uklanjanjem pločice uništava dio kućišta ili uvodnika.

                              Države članice usto mogu dopustiti upotrebu drugih tehnika za označivanje takvih kućišta ili uvodnika, pod uvjetom da se tim tehnikama osigurava jednaka razina jasnoće i trajnosti oznake.
                        Pri utvrđivanju nemetalnih materijala za potrebe ove specifikacije države članice uzimaju u obzir u kojoj mjeri se tim materijalom može ugroziti jasnoća i trajnost oznake.

                        3.

                        Pismo koje se upotrebljava za označivanje utvrđuje država članica. Dopuštena pisma koja utvrđuju države članice su latinično, ćirilično ili grčko pismo.

                        4.

                        Brojčani sustav koji se upotrebljava za označivanje utvrđuje država članica. Dopušteni brojčani sustavi koje utvrđuju države članice su arapski ili rimski brojčani sustavi.